Here is a page extracted from Wikipedia that may contain CSS, HTML, and a lot of unformatted text.

Title: مظاهرات الأمهات المصريات 2011
Content: مظاهرات الأمهات المصريات 2011 هى مظاهرات عملتها امهات مصريات يوم 27 ابريل 2011 قدام مجمع البحوث الاسلاميه فى القاهره للمطالبه بعدم تغيير قوانين الحضانه السايره فى مصر بعد ما سمعوا ان القانون بيتناقش لتغييره فى صالح الرجال. الأمهات صوتوا و عيطوا و فيه منهم أغم عليهم من الخوف على فقدان عيالهم. المجمع الإسلامى كان قرر مناقشة قوانين الطفل والأسره المتعلقه بتنظيم الرؤيه و ولاية الاطفال. القانون السارى هو القانون 1 لسنة 2000 اللى صدر فى عهد الرئيس حسنى مبارك و اللى رفع سن الحضانهل15 سنه للحفاظ على حقوق الأمهات لكن فيه منظمه دينيه تحت التاسيس سمت نفسها جمعية " انقاذ الاسرة" قدمت طلب لإلغاء القانون و تطبيق اللى سمته الشريعه الاسلاميه اللى بيقولوا انها بتحدد حضانة الام لإبنها بـ 7 سنين و لبنتها بـ 9 سنين بعد كده ياخدهم الاب.

بعد ثورة 25 يناير 2011 انتشر الفكر الدينى و الجماعات و الاحزاب الدينيه فى مصر و بقت مصر مقبله على مرحله معالمها مش واضحه بالكامل لكن بتبشر بإن القوانين المعروفه بالشريعه الاسلاميه هى اللى حاتتحكم فى حياة المصريين فى السنين الجايه.

لينكات برانيه و مصادر 
 مظاهرة نسائية قدام "البحوث الاسلامية" ترفض الرأى الشرعى فى الحضانة...

ثورة مصر 2011
حقوق الستات
قهر